"شیلان کورڎسانی"ە وەرگېڵە- نۋیسەرەو چالاکەو بوارو مافەکا ژەنا و ئەنڎامەو ڕێکوزیاو ژەنا " ژیۋانۊ"ی جە سەرھۊرداکا ئېرانی و ۋەرکەوتوو کورڎسانی و دماو گەشمەرڎە بیەو "ژینا ئەمینی"ێۋە گیریېبۍ، جە تەرەفو لقو یۋەمو داڎگاو ئاخېزو سنەیۊ سزاو زینڎانیش سەرەرە سەپیا.
"شیلان کورڎسانی"ە بە تۊمەتو ئەنڎامیەتی جە ڕێکوزیاو ژەنا" ژیۋانۊ"ی و بەتۊمەتو ئانەی کە " پرو پاگەنڎەش دژوو دەوڵەتی " کەرڎەن سزاو ٤٠ مانگا زینڎانیش سەرەرە سەپیا.
"شیلان کورڎسانی"ە نۋیسەرەو چالاکەو بوارو مافەکا ژەنا جە ٢٣ۍ تشرینی یۋەمو ٢٠٢٢ۍ جە ۋەختو سەرھوردا سەرانسەریەکا ئېرانی و ۋەرکەوتوو کورڎسانی جە لایەنو ھېزەکا سەر بە حکومەتیۊ گیریا. ئا چالاکۍ دماو دوۋۍ حەفتا جە گېرتەیش جە لایەنو بەشو ئیتڵاعاتیۊ، بە نیایرەو کەفالەتی ئازاڎە کریا.
ھ.ش
